ai4bharat/Pralekha huggingface dataset:
খনিমন্ত্রক
খনিজ  আইন ২০২১ জনসমক্ষে প্রকাশিত
নতুন দিল্লি, ০৯ নভেম্বর, ২০২১
কেন্দ্রীয় খনি মন্ত্রক ২০১৬-র খনিজ  আইন সংশোধন করতে খনিজ  ছাড়  বিধি ২০২১ জনসমক্ষে প্রকাশ করেছে।
২০২১-এর খনি ও খনিজ  আইনের মাধ্যমে ১৯৫৭ সালের সংশ্লিষ্ট আইনে একাধিক সংশোধন করা হয়েছে। ২০২১-এর সংশোধিত আইনটি গত ২৮ মার্চ থেকে কার্যকর হয়েছে। খনি ও খনিজ  আইনে সংশোধনের উদ্দেশ্য ছিল খনি ক্ষেত্রে কর্মসংস্থান ও বিনিয়োগ বাড়ানো, রাজ্যগুলির রাজস্ব বৃদ্ধি, উৎপাদনশীলতা বাড়ানোর পাশাপাশি নির্দিষ্ট সময়সীমা মেনে খনি থেকে উত্তোলন শুরু করা, খনিজ অনুসন্ধানে গতি বাড়ানো সহ খনিজ সম্পদের নিলাম প্রভৃতি। খনি ও খনিজ উন্নয়ন আইনে সংশোধনগুলি কার্যকর করতে ২০১৬-র খনিজ  ছাড় আইনে সংশোধন করা হয়েছে।
রাজ্য সরকার, শিল্প সংস্থা, খনি শ্রমিক, সংশ্লিষ্ট অন্যান্য পক্ষ ও সাধারণ মানুষের সঙ্গে বিস্তারিত আলাপ আলোচনার পর সংশোধিত আইনের খসড়া প্রণয়ন করা হয়। সংশোধিত এই আইনের উল্লেখযোগ্য কয়েকটি দিক নিম্নরূপ :-
• নতুন এই আইনে লিজ দেওয়া ক্যাপটিভ খনিগুলি থেকে উৎপাদিত খনিজের ৫০ শতাংশ বিক্রির সংস্থান রাখা হয়েছে। এর ফলে সরকার আরও বেশি পরিমাণে ক্যাপটিভ খনিগুলি থেকে খনিজ সম্পদ বাজারে ছাড়তে পারবে। খনিজ সম্পদের নির্দিষ্ট পরিমাণ বিক্রয়ে যে ভাতা দেওয়া হবে, তা ক্যাপটিভ খনিগুলি থেকে উৎপাদন বাড়াতে সাহায্য করবে। এছাড়াও, অতিরিক্ত প্রিমিয়াম, রয়্যালটি এবং অন্যান্য বিধিবদ্ধ মাশুল মেটানোর প্রেক্ষিতে খনিজ সম্পদের বিক্রির পরিমাণ যেমন বাড়বে, তেমনই রাজ্য সরকারগুলির রাজস্ব বৃদ্ধি পাবে।
• সংশোধিত আইনে অতিরিক্ত খনিজ সম্পদের মজুত বিপণনের মাধ্যমে নির্দিষ্ট সীমায় নামিয়ে আনার সংস্থান রয়েছে। এর ফলে, অতিরিক্ত খনিজ সম্পদ মজুত থাকার বোঝা হ্রাস পাবে। এমনকি খনির লিজ গ্রহিতারও সহজে সম্পদের বিপণন করতে পারবেন।
• খনি লিজ দেওয়ার ন্যূনতম এলাকার পরিমাণ সংশোধন করে ৫ হেক্টর থেকে ৪ হেক্টর করা হয়েছে।
• সমস্ত ক্ষেত্রে লিজ নেওয়া খনির কোনো একটি অংশ সংশ্লিষ্ট কর্তৃপক্ষকে সারেন্ডার বা ফেরৎ দেওয়ার সংস্থান আইনে রাখা হয়েছে। বর্তমানে যেসমস্ত ক্ষেত্রে খননের জন্য অরণ্য দপ্তরের পক্ষ থেকে ছাড়পত্র মেলেনি, কেবল সেই ক্ষেত্রে আংশিক সারেন্ডার করা যায়।
• সব ধরণের খনির ক্ষেত্রে কম্পোজিট লাইসেন্স বা খনি সংক্রান্ত লিজ হস্তান্তরের ছাড়পত্র সংশোধিত আইনে রয়েছে।
• বিলম্বিত মাশুল মেটানোর ক্ষেত্রে সুদের হার সংশোধন করে বর্তমান ২৪ শতাংশ থেকে ১২ শতাংশ করা হয়েছে।
• ২০১৬-র খনিজ  ছাড় আইনে সরকারি সংস্থা ও তাদের মাশুল মেটানোর বিষয়টিকে অন্তর্ভুক্ত করা হয়েছে।
• সংশোধিত আইনে জরিমানা আরোপের শর্ত শিথিল করা হয়েছে। আগে বিধিভঙ্গকারীদের ২ বছর পর্যন্ত কারাদণ্ড বা ৫ লক্ষ টাকা পর্যন্ত জরিমানা অথবা উভয়ই হতো। কিন্তু সংশোধিত আইনে কেবলমাত্র গুরুতর বিধিভঙ্গের ক্ষেত্রে কারাদণ্ড বা জরিমানা আরোপের সংস্থান রয়েছে। ছোটোখাটো বিধিভঙ্গের ক্ষেত্রে জরিমানা হ্রাস করা হয়েছে। এক্ষেত্রে কেবল কারাদণ্ডের পরিবর্তে জরিমানার সংস্থান রাখা হয়েছে।
কেন্দ্রীয় খনি মন্ত্রকের ওয়েবসাইটে  সংশোধিত আইনটি জনসমক্ষে প্রকাশ করা হয়েছে।
CG/BD/SKD/
(Visitor Counter : 227
বৈদ্যুতিন ও তথ্যপ্রযুক্তি মন্ত্রক
বৈদ্যুতিন পণ্যের রপ্তানি
নতুন দিল্লি, ০৬ এপ্রিল, ২০২২
ভারত সরকারের লক্ষ্য হলো আত্মনির্ভর ভারত অর্থনৈতিক নীতির অঙ্গ হিসেবে ভারতকে বিশ্বের এক উল্লেখযোগ্য ইলেট্রনিক্স ডিজাইন ও ম্যানুফ্যাকচারিং হাবে পরিণত করা। সেই লক্ষ্যে আমরা আমাদের বৈদ্যুতিন পণ্য উৎপাদন ব্যবস্থাকে আরও প্রসারিত ও গভীরতর করছি। গত ৫ বছরে বৈদ্যুতিন পণ্যের উৎপাদন ও রপ্তানির পরিসংখ্যান নীচে দেওয়া হলো –
|
|
কোটি টাকায়
|
|
বৈদ্যুতিক পণ্য
|
|
২০১৬-১৭
|
|
২০১৭-১৮
|
|
২০১৮-১৯
|
|
২০২৯-২০
|
|
২০২০-২১
|
|উৎপাদন
|
|
৩,১৭,৩৩১
|
|
৩,৮৮,৩০৬
|
|
৪,৫৮,০০৬
|
|
৫,৩৩,৫৫০
|
|
৫,৫৪,৪৬১
|
|রপ্তানি
|
|
৩৯,৯৮০
|
|
৪১,২২০
|
|
৬১,৯০৮
|
|
৮২,৯৩৬
|
|
৮১,৯৪৮সূত্র : বৈদ্যুতিন এবং তথ্য প্রযুক্তি মন্ত্রকের বার্ষিক প্রতিবেদনসূত্র : ডিরেক্টরেট জেনারেল অফ কমার্শিয়াল ইন্টেলিজেন্ট অ্যান্ড স্ট্যাটিসস্টিক্স
দেশে বৈদ্যুতিন পণ্যের উৎপাদন এবং বৈদ্যুতিন মূল্যশৃঙ্খলে বৃহৎ বিনিয়োগকে উৎসাহিত করতে সরকার বেশ কিছু প্রকল্প হাতে নিয়েছে। এগুলির বিশদ বিবরণ নীচে দেওয়া হলো –
১) বৃহৎ মাত্রায় বৈদ্যুতিন পণ্যের উৎপাদনের ক্ষেত্রে উৎপাদন ভিত্তিক উৎসাহদান প্রকল্প – এই প্রকল্পটি ২০২০ সালের পয়লা এপ্রিল থেকে চালু হয়েছে। এর আওতায় ভিত্তি বছরের সাপেক্ষে নির্দিষ্ট কিছু ক্ষেত্রে  বিক্রয় বাড়ার উপর ৬ শতাংশ থেকে ৪ শতাংশ উৎসাহ ভাতা দেওয়া হয়। ভিত্তি বছর থেকে ৫ বছর পর্যন্ত এই সুবিধা পাওয়া যায়। তবে এজন্য পণ্যগুলিকে ভারতেই তৈরি হতে হবে। এখনও পর্যন্ত ৩২টি কোম্পানী এই সুবিধা পেয়েছে।
২) তথ্য প্রযুক্তি হার্ডওয়্যারের জন্য উৎপাদন ভিত্তিক উৎসাহদান প্রকল্প – এই প্রকল্পের বিজ্ঞপ্তি জারি করা হয় ৩রা মার্চ, ২০২১ তারিখে। এতে বর্ধিত বিক্রয়ের অঙ্কের উপর ৪ শতাংশ থেকে ২ শতাংশ/ ১ শতাংশ উৎসাহ ভাতা দেওয়া হয়, চার বছরের জন্য পাওয়া য়ায় । তবে এক্ষেত্রে পণ্যগুলি ভারতেই তৈরি হতে হবে। যেসব হার্ডওয়্যার এই প্রকল্পের আওতায় আসে সেগুলির মধ্যে রয়েছে ল্যাপটপ, ট্যাবলেট, পার্সোনাল কম্পিউটার, সার্ভার প্রভৃতি। এপর্যন্ত ১৪টি কোম্পানী এর সুবিধা পেয়েছে।
৩) বৈদ্যুতিন সামগ্রী ও সেমিকনডাকটর উৎপাদনে উৎসাহদান প্রকল্প – এর বিজ্ঞপ্তি জারি করা হয় ২০২০ সালের পয়লা এপ্রিল। এতে যেসব বৈদ্যুতিন সামগ্রী, সেমিকনডাকটর/ ডিসপ্লে ভ্যাব্রিকেশন ইউনিট, এপিএমপি ইউনিট প্রভৃতি অনুসারী মূল্যশৃঙ্খল তৈরি করে তাদের ক্ষেত্রে মূলধনী খরচের ২৫ শতাংশ অর্থ সাহায্য দেওয়া হয়। এখনও পর্যন্ত কার্যনির্বাহী কমিটি এই প্রকল্পের আওতায় ২৩টি আবেদন অনুমোদন করেছে।
৪) সংশোধিত বিশেষ উৎসাহদান প্রকল্প – ২০১২ সালের জুলাই মাসে এই প্রকল্পটি চালু হয়। পরবর্তীকালে ২০১৫ সালের আগস্টে এবং ২০১৭ সালের জানুয়ারিতে এর সংশোধন করা হয়। এর আওতায় মূলধনী ব্যয়ের ২০ থেকে ২৫ শতাংশ ভর্তুকি দেওয়া হতো। ২০১৮ সালের ৩১শে ডিসেম্বর থেকে এই প্রকল্পে নতুন আবেদন নেওয়া বন্ধ করে দেওয়া হয়েছে। বর্তমানে ৩১৩টি সংস্থা এই প্রকল্পের সুবিধা ভোগ করে।
লোকসভায় আজ এক প্রশ্নের লিখিত উত্তরে বৈদ্যুতিন ও তথ্য প্রযুক্তি প্রতিমন্ত্রী শ্রী রাজীব চন্দ্রশেখর এই তথ্য জানিয়েছেন।
CG/SD/AS/
(Visitor Counter : 135
অর্থমন্ত্রক
পশ্চিমবঙ্গ ষষ্ঠ কিস্তিতে রাজস্ব ঘাটতি বাবদ অনুদানে ১,১৩২ কোটি ২৫ লক্ষ টাকা পেয়েছে
কেন্দ্র ১৪টি রাজ্যকে পঞ্চদশ অর্থ কমিশনের সুপারিশক্রমে রাজস্ব ঘাটতি বাবদ ষষ্ঠ কিস্তিতে ৭,১৮৩ কোটি ৪২ লক্ষ টাকা দিয়েছে
নয়াদিল্লি, ৬ সেপ্টেম্বর ২০২২
পঞ্চদশ অর্থ কমিশনের সুপারিশক্রমে কেন্দ্রীয় অর্থ মন্ত্রকের ব্যয়বরাদ্দ দপ্তর পশ্চিমবঙ্গ সহ ১৪টি রাজ্যকে সেপ্টেম্বর মাসে রাজস্ব ঘাটতি বাবদ ষষ্ঠ কিস্তির অনুদানে ৭,১৮৩ কোটি ৪২ লক্ষ টাকা দিয়েছে। পশ্চিমবঙ্গ ১,১৩২ কোটি ২৫ লক্ষ টাকা, ত্রিপুরা ৩৬৮ কোটি ৫৮ লক্ষ টাকা এবং আসাম ৪০৭ কোটি ৫০ লক্ষ টাকা ষষ্ঠ কিস্তিতে পেয়েছে। এর ফলে অর্থ কমিশনের সুপারিশক্রমে রাজস্ব ঘাটতি বাবদ এ পর্যন্ত পশ্চিমবঙ্গ ৬,৭৯৩ কোটি ৫০ লক্ষ টাকা, ত্রিপুরা ২,২১১ কোটি ৫০ লক্ষ টাকা এবং আসাম ২,৪৪৫ কোটি টাকা পেল।
২০২২-২৩ অর্থবর্ষের জন্য পঞ্চদশ অর্থ কমিশন রাজস্ব ঘাটতি বাবদ ১৪টি রাজ্যকে ৮৬,২০১ কোটি টাকা দেওয়ার সুপারিশ করেছে। কেন্দ্রীয় অর্থ মন্ত্রকের ব্যয়বরাদ্দ দপ্তরকে এই অর্থ প্রতি মাসে সমহারে দেওয়ার নির্দেশ দেওয়া হয়েছে। সেপ্টেম্বর মাসে ষষ্ঠ কিস্তির অর্থ প্রদানের পর রাজ্যগুলিকে রাজস্ব ঘাটতি বাবদ মোট ৪৩,১০০ কোটি ৫০ লক্ষ টাকা দেওয়া হল। রাজস্ব আদায়ের ক্ষেত্রে ঘাটতি মেটাতে কমিশন এই অনুদান দেওয়ার সুপারিশ করেছে।
২০২০-২১ অর্থবর্ষ থেকে ২০২৫-২৬ অর্থবর্ষ পর্যন্ত সময়কালে রাজস্ব সংক্রান্ত মূল্যায়ন এবং ব্যয়ের মধ্যে যে ঘাটতি দেখা দেবে তার ওপর ভিত্তি করে এই অনুদান নির্ধারিত হবে। ২০২২-২৩ অর্থবর্ষের জন্য পশ্চিমবঙ্গ, ত্রিপুরা, আসাম ছাড়াও অন্ধ্রপ্রদেশ, হিমাচল প্রদেশ, কেরালা, মণিপুর, মেঘালয়, মিজোরাম, নাগাল্যান্ড, পাঞ্জাব, রাজস্থান, সিকিম এবং উত্তরাখণ্ডকে এই অনুদান দেওয়া হচ্ছে।
(PG/CB/DM/
বিজ্ঞানওপ্রযুক্তিমন্ত্রক
জাল নোট এবং নকল পাসপোর্ট ছাপানো বন্ধ করতে বিশেষ কালি আবিষ্কার
নয়াদিল্লি, ০৩ মার্চ, ২০২০
কেন্দ্রীয় বিজ্ঞান ও শিল্প গবেষণা পর্ষদ -এর ন্যাশনাল ফিজিক্যাল ল্যাবরেটরি জাল নোট, নকল পাসপোর্ট, সরকারি নথিপত্র, পরিচয়পত্র প্রভৃতির সত্যতা যাচাইয়ের জন্য সুরক্ষা সম্বলিত বায়ো-লুমিনিসেন্ট কালি আবিষ্কার করেছে। এই কালি জাল নোট, নকল পাসপোর্ট ও অন্যান্য নথিপত্রে প্রয়োগ করা হলে, তা লাল ও সবুজ উজ্জ্বল বর্ণে ফুটে উঠবে। রাজ্যসভায় আজ এক প্রশ্নের লিখিত জবাবে একথা জানান বিজ্ঞান ও প্রযুক্তি মন্ত্রী ডঃ হর্ষ বর্ধন। তিনি আরও জানান, প্রতিটি কন্টেনারে ১ কিলোগ্রাম করে রাখা বিশেষ এই কালি ইতিমধ্যেই নতুন দিল্লির সিকিউরিটি প্রিন্টিং মিন্টিং কর্পোরেশন অফ ইন্ডিয়া লিমিটেডের অধীন ইউনিট ব্যাঙ্ক নোট প্রেসকে দেওয়া হয়েছে। বর্তমানে যে ধরনের কালি ব্যবহার করা হয়, এই কালি তার সমতুল বলেও জানা গেছে।
CG/BD/SB
(Visitor Counter : 72
নারীওশিশুবিকাশমন্ত্রক
শিশুদের বিরুদ্ধে অপরাধ
নয়াদিল্লি, ১১ জুলাই, ২০১৯
যৌন হেনস্থা থেকে শিশুদের সুরক্ষা বা পক্সো আইন সংশোধনী বিল, ২০১৯ গত ৮ই জানুয়ারি লোকসভায় পেশ করা হয়। অবশ্য, ষোড়শ লোকসভার মেয়াদ ফুরিয়ে যাওয়ার সঙ্গে সঙ্গেই বিলটিরও কার্যকারিতা লোপ পায়। পক্সো আইনের ৪৩ নম্বর ধারা অনুযায়ী, এই আইনটি ব্যাপক প্রচারের জন্য কেন্দ্রীয় সরকার এবং প্রতিটি রাজ্য সরকার সবরকম ব্যবস্থা গ্রহণ করবে। কেন্দ্রীয় মহিলা ও শিশু কল্যাণ মন্ত্রক নির্দিষ্ট সময় অন্তর আইনটির বিভিন্ন ধারা সম্পর্কে সচেতনতা গড়ে তোলার জন্য বৈদ্যুতিন ও গণমাধ্যমে বিজ্ঞাপনের পাশাপাশি, সংশ্লিষ্ট সব পক্ষকে কর্মশিবির ও প্রশিক্ষণ কর্মসূচির আয়োজন করেছে। রাজ্যসভায় আজ এক প্রশ্নের লিখিত জবাবে এই তথ্য জানিয়েছেন মহিলা ও শিশু কল্যাণ মন্ত্রী শ্রীমতী স্মৃতি জুবিন ইরানি।
জাতীয় অপরাধ রেকর্ড ব্যুরোর এক পরিসংখ্যান তুলে ধরে তিনি জানান, দেশে শিশুদের বিরুদ্ধে ২০১৪’তে ৮৯ হাজার ৪২৩টি, ২০১৫’তে ৯৪ হাজার ১৭২টি এবং ২০১৬ সালে প্রায় ১ লক্ষ ৭ হাজার অপরাধের ঘটনা ঘটেছে। তিনি আরও জানান, সমস্ত রাজ্য সরকার ও কেন্দ্রশাসিত অঞ্চলের প্রশাসনগুলিকে নাবালক ন্যায়বিচার  আইন ২০১৫ এবং পক্সো আইন কার্যকর রূপায়ণের জন্য মন্ত্রকের পক্ষ থেকে গত ২০শে জুন পরামর্শপত্র দেওয়া হয়েছে। এছাড়াও, প্রত্যেক জেলার জেলাশাসক বা জেলা কালেক্টরদের শিশু কল্যাণের বিষয়টি তত্ত্বাবধানের দায়িত্ব দেওয়া হয়েছে। জাতীয় শিশু অধিকার সুরক্ষা কমিশন এবং রাজ্য শিশু অধিকার সুরক্ষা কমিশনগুলিকে পক্সো আইনের কার্যকর রূপায়ণে নজর রাখার নির্দেশ দেওয়া হয়েছে বলেও মন্ত্রী জানান। কেন্দ্রীয় স্বরাষ্ট্র মন্ত্রকের পক্ষ থেকেও রাজ্য ও কেন্দ্রশাসিত অঞ্চলগুলিকে শিশুদের বিরুদ্ধে অপরাধ সংক্রান্ত আইনগুলি সম্পর্কে জনসচেতনতা বৃদ্ধিতে পদক্ষেপ গ্রহণের পাশাপাশি শিশুদের সুরক্ষা ও নিরাপত্তায় যথাযথ ব্যবস্থা গ্রহণের নির্দেশ দেওয়া হয়েছে।
CG/BD/SB
(Visitor Counter : 439
স্বাস্থ্যওপরিবারকল্যাণমন্ত্রক
ক্লিনিকাল ট্রায়ালের নিয়ম-কানুন কঠোর করা হ’ল
নয়াদিল্লি, ২৫ জুন ২০১৯
গত পয়লা ফেব্রুয়ারিতে নতুন ওষুধ ও ক্লিনিকাল ট্রায়াল নিয়মাবলীর খসড়া প্রকাশ করে জনগণ ও সংশ্লিষ্ট বিভিন্ন পক্ষের মতামত আহ্বান করা হয়েছে। খসড়া নিয়মাবলীর কিছু শর্তের বিষয়ে বিশ্ব স্বাস্থ্য সংস্থা বা হু সংশয় প্রকাশ করে বলেছে যে, প্রস্তুতকারকরা অনেকেই হয়তো ভারতে ক্লিনিকাল ট্রায়াল নাও করতে পারেন।
পরবর্তী পর্যায়ে নিয়মাবলীর খসড়া নিয়ে আলাপ-আলোচনার ফলে গত ১৯শে মার্চ নতুন ওষুধ ও ক্লিনিকাল ট্রায়াল নিয়মাবলী ২০১৯ প্রকাশ করা হয়। আজ রাজ্যসভায় লিখিতভাবে এই তথ্য জানান কেন্দ্রীয় স্বাস্থ্য ও পরিবার কল্যাণ প্রতিমন্ত্রী শ্রী অশ্বিনী কুমার চৌবে।
CG/SC/SB
(Visitor Counter : 71
স্বাস্থ্যওপরিবারকল্যাণমন্ত্রক
ডাঃ মনসুখ মান্ডভিয়া সিজিএইচএস-এর সদর দপ্তরে ই-সঞ্জিবনী টেলি-পরামর্শ কেন্দ্রের কাজকর্ম পর্যালোচনা করেছেন; তিনি এই পরিষেবার সুফলভোগী, চিকিৎসক ও আধিকারিকদের সঙ্গেও মতবিনিময় করেন
দেশে স্বাস্থ্য ক্ষেত্রে ই-সঞ্জিবনী বিপ্লব নিয়ে এসেছে : ডাঃ মান্ডভিয়া
নতুন দিল্লি, ১৪ জানুয়ারি, ২০২২
কেন্দ্রীয় স্বাস্থ্য ও পরিবার কল্যাণ মন্ত্রী ডাঃ মনসুখ মান্ডভিয়া আজ নতুন দিল্লিতে সিজিএইচএস-এর সদর দপ্তরে ই-সঞ্জিবনী টেলি-পরামর্শ কেন্দ্র পরিদর্শন করেন। তিনি সেখানে চিকিৎসকদের টেলি-পরামর্শ দেওয়ার প্রক্রিয়াও চাক্ষুষ করেন। রোগীরা এই পরিষেবার মাধ্যমে জ্বর, সর্দি, অন্যান্য শারীরিক অসুস্থতা এবং নমুনা পরীক্ষার বিষয়ে বিভিন্ন প্রশ্ন জানতে চান। প্রবীণ নাগরিকদের পাশাপাশি বিভিন্ন বয়সের ব্যক্তিরা ই-সঞ্জিবনী ব্যবস্থায় চিকিৎসা পরামর্শ নিয়ে থাকেন। পরামর্শদাতা চিকিৎসকরা প্রয়োজনীয় নমুনা পরীক্ষার পরামর্শ দেন এবং সংশ্লিষ্ট রোগী যে সব ওষুধ খাচ্ছেন, সে ব্যাপারেও খোঁজ-খবর নেন। মহামারীর সময় চিকিৎসকের পক্ষে বিভিন্ন জায়গায় গিয়ে পরামর্শ দেওয়া সম্ভব নয়। তাই এই পরিস্থিতিতে প্রাথমিক স্বাস্থ্য পরিষেবার ক্ষেত্রে টেলি-পরামর্শ অত্যন্ত কার্যকর হাতিয়ার।
টেলি-পরামর্শের ডিজিটাল প্ল্যাটফর্মের মাধ্যমে স্বাস্থ্য পরিষেবা পৌঁছে দেওয়ার এই প্রয়াসের প্রশংসা করে ডাঃ মান্ডভিয়া বলেন, দেশে স্বাস্থ্য ক্ষেত্রে ই-সঞ্জিবনী বিপ্লব নিয়ে এসেছে। এই পরিষেবার মাধ্যমে সর্বজনীন চিকিৎসা পরিষেবা পৌঁছে দেওয়া সম্ভব হচ্ছে। মুখ্যমন্ত্রীদের সঙ্গে গতকাল প্রধানমন্ত্রীর বৈঠকে দরিদ্র মানুষের কাছে স্বাস্থ্য পরিষেবা পৌঁছে দেওয়ার ক্ষেত্রে টেলি-মেডিসিন সুবিধার কথা উল্লেখ করা হয়।
স্বাস্থ্যমন্ত্রী আরও বলেন, বহু রাজ্যে সাধারণ মানুষ ই-সঞ্জিবনী ব্যবস্থার সুবিধা গ্রহণ করেছেন। এর ফলে, ডিজিটাল পদ্ধতিতে স্বাস্থ্য পরিষেবা পৌঁছে দেওয়ার পরিধি আরও বেড়েছে। এই পরিষেবা চালু হওয়ার ফলে চিকিৎসক ও বিশেষজ্ঞদের ঘাটতি অনেকাংশে দূর করা গেছে। সেইসঙ্গে সেকেন্ডারি ও টার্সিয়ারি পর্যায়ের হাসপাতালগুলিতে চিকিৎসা পরিষেবা দেওয়ার বোঝা অনেকাংশে কমেছে। শুধু তাই নয়, শহর ও গ্রামীণ ভারতে চিকিৎসা পরিষেবার ক্ষেত্রে যে বৈষম্য রয়েছে, তা দূর করতে ই-সঞ্জিবনী অত্যন্ত কার্যকর হয়ে উঠেছে।
চিকিৎসকদের উদ্দেশে ডাঃ মান্ডভিয়া বলেন, সরকার সারা দেশে আরও বেশি হাব গড়ে তুলতে অঙ্গীকারবদ্ধ। অন্ধ্রপ্রদেশে জাতীয় স্বাস্থ্য মিশনের ম্যানেজিং ডায়রেক্টর শ্রী ভাস্কর কাটমনেনি চিকিৎসা পরিষেবার পরিধি বাড়াতে রাজ্যে যে সমস্ত অভিনব প্রয়াস গ্রহণ করা হয়েছে, সে সম্পর্কে ডাঃ মান্ডভিয়াকে অবহিত করেন। কর্ণাটকের স্বাস্থ্যমন্ত্রী রাজ্যে গুণগত মানের স্বাস্থ্য পরিষেবা পৌঁছে দেওয়ার লক্ষ্যে গৃহীত অভিনব প্রয়াসগুলি সম্পর্কে কেন্দ্রীয় স্বাস্থ্যমন্ত্রীকে অবহিত করেন।
উল্লেখ করা যেতে পারে, জাতীয় স্তরে টেলি-মেডিসিন পরিষেবা পৌঁছে দিতে ভারত সরকার ই-সঞ্জিবনী উদ্যোগ গ্রহণ করেছে। প্রযুক্তি নির্ভর এই পরিষেবা রূপায়ণের দায়িত্বে রয়েছে সি-ড্যাক। এখনও পর্যন্ত ৩৫টি রাজ্য ও কেন্দ্রশাসিত অঞ্চলে ই-সঞ্জিবনী ব্যবস্থার ওপিডি প্ল্যাটফর্মে ৬৫ লক্ষের বেশি রোগীকে চিকিৎসা পরামর্শ দেওয়া হয়েছে। অনলাইনে এই পরিষেবা দেওয়ার জন্য ১ লক্ষ ১০ হাজারের বেশি চিকিৎসক ও চিকিৎসা সহায়তাকর্মীকে প্রশিক্ষণ দেওয়া হয়েছে। ই-সঞ্জিবনী ব্যবস্থায় এখনও পর্যন্ত ৬৬৪টি অনলাইন ওপিডি চালু হয়েছে। এর ফলে, আজ পর্যন্ত ২ কোটি ১৭ লক্ষ টেলি-পরামর্শ দেওয়া হয়েছে। দৈনিক ভিত্তিতে ১ লক্ষ ১০ হাজারের বেশি রোগীকে ই-সঞ্জিবনী ব্যবস্থায় টেলি-পরামর্শ দেওয়া হয়।
এই উপলক্ষে স্বাস্থ্য মন্ত্রকের অতিরিক্ত সচিব শ্রীমতী আরতি আহুজা, যুগ্ম সচিব শ্রী লভ আগরওয়াল এবং মন্ত্রকের উচ্চপদস্থ আধিকারিকরা উপস্থিত ছিলেন।
CG/BD/AS/
(Visitor Counter : 129
প্রতিরক্ষামন্ত্রক
লাদাখ ইগনাইটেড মাইন্ডস – হিন্দুস্থান পেট্রোলিয়ামের সঙ্গে ভারতীয় সেনাবাহিনীর একটি উৎকর্ষ কেন্দ্র 
নতুন দিল্লি, ২৬ এপ্রিল, ২০২১
ভারতীয় সেনাবাহিনী লাদাখের যুব সম্প্রদায়ের উন্নত ভবিষ্যৎ নিশ্চিত করতে হিন্দুস্থান পেট্রোলিয়াম কর্পোরেশন লিমিটেড -এর সঙ্গে কর্পোরেট অংশীদারিত্বের জন্য একটি সমঝোতাপত্র স্বাক্ষর করেছে। প্রস্তাবিত প্রকল্পটি রূপায়ণে ন্যাশনাল ইনট্রিগ্রিটি অ্যান্ড এডুকেশনাল ডেভলপমেন্ট অর্গানাইডেশন  সাহায্য করবে। এই সমঝোতাপত্র স্বাক্ষরের সময় সেনাবাহিনীর লেহ ভিত্তিক কর জিওসি লেফটেন্যান্ট জেনারেল পি জি কে মেনন, লেহ-র সাংসদ শ্রী জেমায়াং শেরিং নামগিয়াল উপস্থিত ছিলেন।
লাদাখ ইগনাইটেড মাইন্ড প্রকল্পটি কেন্দ্রশাসিত অঞ্চলের যুবক/যুবতীদের উন্নত ভবিষ্যৎ নিশ্চিত করার জন্য একটি উৎকর্ষ কেন্দ্র গড়ে তুলবে। এই কেন্দ্রে এক বছর ধরে সর্বভারতীয় ডাক্তারি ও ইঞ্জিনিয়ারিং পরীক্ষার বিষয়ে ছাত্র-ছাত্রীদের প্রশিক্ষণ দেওয়া হবে। কানপুর ভিত্তিক অসরকারি সংগঠন এনআইইডিও প্রকল্পটি রূপায়ণ করবে। এইচপিসিএল-এর মাধ্যমে সেনাবাহিনী এই প্রকল্পটি বাস্তবায়ন করবে। এর মাধ্যমে এই অঞ্চলের ছাত্র-ছাত্রীদের তাদের ভবিষ্যৎ পরিকল্পনায় সাহায্য করার পাশাপাশি মূল্যবোধের শিক্ষা দেওয়া হবে। ছাত্র-ছাত্রীদের জন্য যথাযথ বৃত্তির পরামর্শ দেওয়া ছাড়াও এখানে দক্ষতা বিকাশে সাহায্য করা হবে। এর মাধ্যমে ছাত্র-ছাত্রীরা কারিগরি শিক্ষা, ব্যক্তিত্ব বিকাশ সহ বিভিন্ন সুযোগ সুবিধা পাবেন।
ভারতীয় সেনাবাহিনীর ১৪ নম্বর কর্প-এর লেফটেন্যান্ট জেনারেল পি জি কে মেনন, এই উদ্যোগের বিষয়ে বিস্তারিত জানিয়েছেন। এর ফলে লাদাখ অঞ্চলের যুবক/যুবতীদের দক্ষতা বিকাশের প্রশিক্ষণের পাশাপাশি কর্মসংস্থানের বিভিন্ন সুযোগ সম্পর্কে জানানো হবে। এলাকার মানুষ সেনাবাহিনীর এই উদ্যোগকে স্বাগত জানিয়েছেন। এই উদ্যোগের ফলে পিছিয়ে পড়া অঞ্চলের মেধাবী ছাত্র-ছাত্রীদের কাছে নতুন সুযোগ গড়ে ওঠার পাশাপাশি উন্নত কর্মসংস্থানের সুযোগ গড়ে উঠবে। এর ফলে লাদাখি সমাজে পরিবর্তন আসবে। এই প্রকল্প পিছিয়ে পরা মানুষদের নতুন আশার আলো দেখাবে।
SDG/CB/SKD/
(Visitor Counter : 178
তথ্যওসম্প্রচারমন্ত্রক
মন কি বাত- বেতার সম্প্রচারে বিপ্লব আনা এই অনুষ্ঠান ২০২৩-এর এপ্রিলে ১০০ পর্বে পৌঁছাবে
আকাশবাণী ১৫ মার্চ থেকে প্রতিদিন প্রধানমন্ত্রীর মন কি বাত-এ সম্প্রচারিত ১০০টি চিন্তা-ভাবনা পুনরায় ভাগ করে নেবে
নয়াদিল্লি, ১৪ মার্চ, ২০২৩
আকাশবাণীর সবচেয়ে জনপ্রিয় অনুষ্ঠান প্রধানমন্ত্রীর ‘মন কি বাত’ ৩০ এপ্রিল ১০০ পর্বে অতিক্রম করবে। এই বিশেষ অনুষ্ঠান ২০১৪ সালের তেসরা অক্টোবর বিজয়া দশমীর দিন থেকে শুরু হয়েছিল। এ পর্যন্ত এই অনুষ্ঠানে ৯৮টি পর্ব সম্প্রচারিত হয়েছে।
শততম পর্বকে নজরে রেখে আকাশবাণী এই অনুষ্ঠানে দরুণ দেশে যে পরিবর্তন এসেছে তার প্রতি বিশেষ দৃষ্টি দিয়ে ১৫ মার্চ থেকে এক বিশেষ অনুষ্ঠানমালা শুরু করতে চলেছে।
এই অনুষ্ঠানের আওতায় মন কি বাত-এর বিভিন্ন পর্বে প্রধানমন্ত্রী এখনও পর্যন্ত যেসব বিষয়ে কথা বলেছেন তার মধ্যে থেকে নির্বাচিত ১০০টি বিষয় পুনরায় জনগণের সামনে নিয়ে আসা হবে। মন কি বাত-এর প্রত্যেক পর্বে প্রধানমন্ত্রীর এই বক্তব্য আকাশবাণী নেটওয়ার্কে সবকটি বুলেটিন এবং অন্যান্য অনুষ্ঠানে সম্প্রচারিত করা হবে। এই অনুষ্ঠানটি ১৫ মার্চ থেকে শুরু হয়ে ২৯ এপ্রিল পর্যন্ত চলবে।
বিশেষ এই অনুষ্ঠানমালা দেশের ৪২টি বিবিধ ভারতী স্টেশন, ২৫টি এমএম রেনবো চ্যানেল, ৪টি এফএম গোল্ড চ্যানেল এবং ১৫৯টি প্রাথমিক চ্যানেল সহ আকাশবাণীর অন্যান্য স্টেশন থেকেও সম্প্রচারিত করা হবে। সব অঞ্চলের প্রধান সংবাদগুলিতে সম্প্রচারিত হবে প্রধানমন্ত্রীর এই বক্তব্য। দেশবাসী এই অনুষ্ঠান নিউজ অন এআইআর অ্যাপ এবং আকাশবাণীর ইউটিউব চ্যানেলেও শুনতে পাবেন।
মন কি বাত-এর বিষয়:
রেডিওর মাধ্যমে দেশের জনগণের সঙ্গে প্রধানমন্ত্রী বিশেষ ও সরাসরি আলাপচারিতা মন কি বাত-এর ইতিমধ্যেই ৯৮টি পর্ব সম্পূর্ণ হয়েছে। এই অনুষ্ঠানে স্বচ্ছ ভারত, বেটি বাঁচাও, বেটি পড়াও, জল সংরক্ষণ, ভোকাল ফর লোকাল সহ নানান সামাজিক পরিবর্তন সংক্রান্ত বিষয়ে আলোচনা হয়েছে। এছাড়াও স্বাস্থ্য, আয়ুষ, মহাকাশ সহ নানা ক্ষেত্রে স্টার্টআপ উদ্যোগ নিয়েও আলোচনা করেছেন প্রধানমন্ত্রী। প্রধানমন্ত্রী তাঁর বিশেষ বাচনশৈলীর মাধ্যমে এই অনুষ্ঠানকে এক নতুন উচ্চতায় পৌঁছে দিয়েছেন।
PG/PM/NS
(Visitor Counter : 66
অর্থমন্ত্রক
আইন ও প্রণালী ব্যবস্থায় পরিবর্তন সম্পর্কিত জিএসটি পরিষদের সিদ্ধান্ত
নয়াদিল্লি, ২১ জুন, ২০১৯
কেন্দ্রীয় অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমনের পৌরহিত্যে শুক্রবার নতুন দিল্লিতে পণ্য ও পরিষেবা কর  পর্ষদের ৩৫তম বৈঠক অনুষ্ঠিত হয়। কেন্দ্রে নতুন সরকার গঠিত হওয়ার পর এটিই ছিল পরিষদের প্রথম বৈঠক। বৈঠকে বিভাগীয় প্রতিমন্ত্রী শ্রী অনুরাগ সিং ঠাকুর ছাড়াও রাজস্ব সচিব শ্রী অজয় ভূষণ পাণ্ডে এবং অর্থ মন্ত্রকের পদস্থ আধিকারিকরা উপস্থিত ছিলেন। পরিষদের বৈঠকে আইন ও প্রণালী ব্যবস্থায় নিম্নলিখিত পরিবর্তনের বিষয়ে প্রস্তাব করা হয়েছে।
করদাতাদের আরও বেশি সুযোগ-সুবিধা করে দিতে এবং কর দাখিল ব্যবস্থাকে আরও সরল করে তাঁদের কাছে গ্রহণযোগ্য করে তুলতে পর্যায়ক্রমে নতুন রিটার্ন দাখিল ব্যবস্থা চালু করা হবে। এর মধ্যে রয়েছে -
২০১৯-এর জুলাই থেকে সেপ্টেম্বর পর্যন্ত করদাতাদের স্বার্থে পরীক্ষামূলকভাবে নতুন রিটার্ন দাখিল ব্যবস্থা । তবে, বর্তমানে করদাতারা ফর্ম জিএসটিআর-১ এবং ফর্ম জিএসটিআর-৩বি পূরণ করে কর দাখিল করতে পারবেন।
২০১৯-এর অক্টোবর থেকে ফর্ম জিএসটি অ্যানেক্সচার-১ বাধ্যতামূলক করা হচ্ছে। বিগত বছরে ৫ কোটি টাকার বেশি লেনদেনকারী বড় করদাতাদের মাসিক ভিত্তিতে ফর্ম জিএসটি অ্যানেক্সচার-১ দাখিল করতে হবে। অবশ্য, ছোট করদাতাদের ২০১৯-এর অক্টোবর থেকে ডিসেম্বর পর্যন্ত ত্রৈমাসিকের জন্য আগামী জানুয়ারি মাসে প্রথমেই ফর্ম জিএসটি অ্যানেক্সচার-১ দাখিল করতে হবে।
২০১৯-এর অক্টোবর থেকে নভেম্বর পর্যন্ত ছোট করদাতাদের ফর্ম জিএসটিআর-৩বি দাখিল করতে হবে না, পরিবর্তে ফর্ম জিএসটি পিএমটি-০৮ দাখিল করা প্রয়োজন। এই শ্রেণীর করদাতারা অক্টোবর থেকে ডিসেম্বর পর্যন্ত ত্রৈমাসিকের জন্য আগামী জানুয়ারি মাসে প্রথমেই ফর্ম জিএসটি-আরইটি-০১ দাখিল করবেন। আগামী জানুয়ারি মাস থেকে ফর্ম জিএসটিআর-৩বি দাখিল প্রক্রিয়া পর্যায়ক্রমে প্রত্যাহার করে নেওয়া হবে।
ফর্ম জিএসটিআর-৯ এবং ফর্ম জিএসটিআর-৯এ-এর মাধ্যমে বার্ষিক সংশোধিত কর দাখিলের ক্ষেত্রে করদাতারা যে সমস্ত সমস্যার সম্মুখীন হচ্ছেন, তার প্রেক্ষিতে সংশোধিত রিটার্ন দাখিলের সময়সীমা বাড়িয়ে আগামী ৩১শে আগস্ট পর্যন্ত করা হয়েছে।
একইভাবে, ফর্ম জিএসটি আইটিসি-০৪-এর মাধ্যমে বাণিজ্য ও শিল্প মহলকে কর সংক্রান্ত সংশোধিত ঘোষণা পেশ করার জন্য পর্যাপ্ত সময় দিতে ২০১৭-র জুলাই থেকে ২০১৯-এর জুন পর্যন্ত সময়ের ঘোষণা সংক্রান্ত বিবরণ পেশের মেয়াদ বাড়িয়ে আগামী ৩১শে আগস্ট পর্যন্ত করা হয়েছে।
জিএসটি পরিষদের বিগত বৈঠকগুলিতে গৃহীত সিদ্ধান্তের রূপায়ণে জিএসটি আইনে প্রয়োজনীয় কিছু সংশোধন করা হবে বলেও পরিষদের আজকের বৈঠকে সিদ্ধান্ত হয়েছে।
CG/BD/DM
(Visitor Counter : 154
তথ্যওসম্প্রচারমন্ত্রক
প্রধানমন্ত্রী শ্রী নরেন্দ্র মোদী কান চলচ্চিত্র উৎসবের সাফল্য কামনা করেছেন
নয়াদিল্লী, ১৭ মে, ২০২২
প্রধানমন্ত্রী শ্রী নরেন্দ্র মোদী এ বছর কান চলচ্চিত্র উৎসবে ‘কানট্রি অফ অনার’ হিসেবে ভারতের অংশগ্রহণের জন্য উচ্ছ্বাস প্রকাশ করেছেন। এক বার্তায় প্রধানমন্ত্রী উল্লেখ করেছেন যে, ভারতের স্বাধীনতার ৭৫ বছর উদযাপন, কান চলচ্চিত্র উৎসবের ৭৫-তম বার্ষিকী এবং ভারত ও ফ্রান্সের মধ্যে কূটনৈতিক সম্পর্কের ৭৫ বছর উদযাপনের গুরুত্বপূর্ণ সময়ে ভারত এই উৎসবে অংশ নিয়েছে।
ভারতকে বিশ্বের বৃহত্তম চলচ্চিত্র প্রযোজক দেশ হিসেবে তুলে ধরে প্রধানমন্ত্রী জানিয়েছেন যে, চলচ্চিত্র ক্ষেত্রের বহুমুখীতা অসাধারণ এবং সমৃদ্ধশালী ঐতিহ্য ও সাংস্কৃতিক বৈচিত্র্য আমাদের শক্তি। প্রধানমন্ত্রী আরও বলেছেন, ভারতের কাছে অনেক কিছু বলার মতো গল্প রয়েছে এবং এই দেশ সত্যিই বিশ্বের কন্টেন্ট হাব হয়ে ওঠার অপার সম্ভাবনার অধিকারী।
চলচ্চিত্র ক্ষেত্রে সহজে ব্যবসা করার ব্যবস্থাপনা উন্নতিতে ভারতের প্রতিশ্রুতি পুনর্ব্যক্ত করে শ্রী নরেন্দ্র মোদী জানিয়েছেন যে, আন্তর্জাতিক চলচ্চিত্র প্রযোজনা সহজতর করে তোলা থেকে শুরু করে সারা দেশে চিত্র গ্রহণের অনুমতির জন্য এক জানলা ছাড়পত্রের প্রক্রিয়া নিশ্চিত করা, বিশ্বের চলচ্চিত্র নির্মাতাদের জন্য নিরবচ্ছিন্ন সম্ভাবনার সুযোগ-সুবিধা দেওয়া হয়েছে।
প্রধানমন্ত্রী সন্তোষ প্রকাশ করে বলেন যে, সত্যজিৎ রায়ের চলচ্চিত্র কান ক্লাসিক বিভাগে প্রদর্শনের জন্য পুনরুদ্ধার করা হয়েছে। কারণ ভারত এই মহান পরিচালকের জন্ম শতবর্ষ উদযাপন করছে।
এবারই প্রথম ভারতের স্টার্টআপ সংস্থাগুলি চলচ্চিত্র জগতে তাদের দক্ষতা তুলে ধরবে। প্রধানমন্ত্রী আস্থা প্রকাশ করেছেন যে, ভারতীয় প্যাভিলিয়ন দেশীয় চলচ্চিত্রগুলি প্রদর্শন এবং আন্তর্জাতিক অংশীদারিত্ব ও শিক্ষার বিষয়ে প্রচার করবে।
প্রেক্ষাপট :
ফ্রান্সে আয়োজিত ৭৫-তম কান চলচ্চিত্র উৎসবে আসন্ন মার্শে দ্য ফিল্ম-এ ‘কানট্রি অফ অনার’ হল ভারত। এই তকমা ম্যাজিস্টিক বিচে আয়োজিত মার্শে দ্য ফিল্মে উদ্বোধনী রাতে ফোকাস কান্ট্রি হিসেবে ভারতের উপস্থিতি নিশ্চিত করবে। সেখানে ভারতের চলচ্চিত্র, সংস্কৃতির ওপর বিশেষ গুরুত্ব দেওয়া হবে।
কান্ট্রির অফ অনার হিসেবে ভারত ‘কান নেক্সট’-এর আওতায় ৫টি নতুন স্টার্টআপকে অডিও-ভিস্যুয়াল শিল্পে তুলে ধরার সুযোগ পাবে। অ্যানিমেশন ডে নেটওয়ার্কিং-এ ১০ জন পেশাদার অংশগ্রহণ করবেন। কান চলচ্চিত্র উৎসবের এই সংস্করণে ভারতের গুরুত্বপূর্ণ অংশগ্রহণ হিসেবে আগামী ১৯-শে মে প্যালেস দাস ফেস্টিভালে শ্রী আর মাধবন প্রযোজিত ‘রকেট্রি’ চলচ্চিত্রটির ওয়ার্ল্ড প্রিমিয়ার হবে।
ভারতীয় প্রতিনিধি দলের নেতৃত্ব দিচ্ছেন কেন্দ্রীয় মন্ত্রী শ্রী অনুরাগ ঠাকুর। এই দলে দেশের একাধিক চলচ্চিত্র তারকা রয়েছেন।
CG/SS/NS
(
মৎস্য ও পশু পালন এবং দুগ্ধশিল্প মন্ত্রক
সরকার ২০২১-২২ অর্থবর্ষ থেকে পরবর্তী পাঁচ বছরের জন্য পশুপালন এবং দুগ্ধ শিল্পের বিভিন্ন উপাদান সংশোধন ও বাস্তবায়নের মাধ্যমে প্রাণী সম্পদ খাতে একটি বিশেষ প্যাকেজের অনুমোদন দিয়েছে
নতুন দিল্লি, ১৫ জুলাই, ২০২১
প্রাণিসম্পদ খাতে বৃদ্ধি ত্বরান্বিত করতে এবং পশুপালন খাতে নিযুক্ত ১০ কোটি কৃষকের পারিশ্রমিক বৃদ্ধির বিষয়টি বাস্তবায়নের জন্য সরকার একটি বিশেষ প্যাকেজের অনুমোদন দিয়েছে। এই প্যাকেজ ২০২১-২২ অর্থবছর থেকে পরবর্তী পাঁচ বছরের জন্য কার্যকর থাকবে। পাঁচ বছর মেয়াদী এই প্যাকেজে মোট ৯ হাজার ৮০০ কোটি টাকার বিনিয়োগের জন্য কেন্দ্রীয় সরকার সহায়তা প্রদান করবে। এই প্যাকেজের মোট পরিমাণ হচ্ছে ৫৪ হাজার ৬১৮ কোটি টাকা। সমস্ত প্রকল্প গুলি তিনটি বিস্তৃত বিভাগে একীভূত করা হবে, যার মধ্যে রয়েছে রাষ্ট্রীয় গোকুল মিশন, দুগ্ধ উন্নয়নের জাতীয় কর্মসূচি, জাতীয় প্রাণী সম্পদ মিশন ও প্রাণিসম্পদ আদমশুমারি ও ইন্টিগ্রেটেড নমুনা সমীক্ষা। দুগ্ধ বিকাশের জন্য স্বীকৃত জাতীয় প্রোগ্রামের দুটি উপাদান থাকবে। এজন্য দুগ্ধজাত করণ, প্রক্রিয়াকরণ, বিপণন ও দুধ ও দুগ্ধজাত পণ্যের গুণগত মানের ওপর জোর দিয়ে জাতীয় দুগ্ধ বিকাশের কার্যক্রম প্রয়োগ করা হবে। এই প্রকল্পটি প্রায় ৮৯০০ বাল্ক মিল্ক কুলার স্থাপনের লক্ষ্যে করা হয়েছে। যা দেশের ২৬,৭০০ গ্রামকে অন্তর্ভুক্ত করবে। এর ফলে ৮ লক্ষেরও বেশি দুধ উৎপাদক সংস্থা উপকৃত হবে।
CG/ SB
(Visitor Counter : 130